**NATJEČAJ**

**za stipendiranje dva studenta u sklopu doktorskog studija Književnost i kulturni identitet u akademskoj godini 2025./2026.**

Filozofski fakultet Sveučilišta Josipa Jurja Strossmayera u Osijeku (u daljnjem tekstu: Fakultet) raspisuje Natječaj za stipendiranje za dva studenta koji u akademskoj godini 2025./2026. upisuju prvi puta doktorski studij Književnost i kulturni identitet, znanstveno područje humanističkih znanosti, znanstveno polje filologija, znanstvena grana teorija i povijest književnosti. Stipendija će se dodijeljivati u obliku oslobađanja plaćanja školarine prema Pravilniku o uvjetima i načinu ostvarivanja prava na dodjelu studentskih stipendija za izvrsnost na doktorskim studijima Filozofskog fakulteta u Osijeku i općim uvjetima i kriterijima propisanim u nastavku Natječaja.

**Opći uvjeti i kriteriji oslobađanja od školarine**

**I.** Fakultet se obvezuje osloboditi plaćanja školarine dva najbolja studenta koji prvi puta upisuju prvu godinu doktorskog studija Književnost i kulturni identitet prema rang listi bodova.

**II.** Dvije stipendije bit će dodijeljene pristupnicima koji imaju najviše bodova na rang listi pristupnika u kojoj će se bodovati sljedeći kriteriji:

1. Kandidat zadovoljava temeljne uvjete za upis na doktorski studij.
2. Aktualnost i relevantnost okvirnog prijedloga doktorskog istraživanja.
3. Znanstvenoistraživački rad.

Maksimalan broj bodova koji je moguće ostvariti za kategoriju 2 je 30 (slovima: trideset).

Maksimalan broj bodova koji je moguće ostvariti za kategoriju 3 je 20 (slovima: dvadeset).

**III.** Oslobođenje od plaćanja školarine odnosi se na školarinu za prvu akademsku godinu studija. U svakoj daljnjoj godini studiranja stipendirani će student biti oslobođen plaćanja školarine isključivo ako na vrijeme obavi sve obveze u sklopu doktorskog studija i u zadanom roku upiše višu godinu studija.

**IV.** Ukoliko student oslobođen plaćanja školarine u prvoj godini studija ne uspije na vrijeme izvršiti sve obveze u sklopu studija i u zadanom roku upisati višu akademsku godinu, obvezan je snositi troškove školarine za preostalo vrijeme studija do dovršetka studija.

**V.** Ovom natječaju ne mogu pristupiti studenti koji već imaju zaposlenje na Filozofskom fakultetu u Osijeku i koji su oslobođeni plaćanja školarine na temelju druge osnove.

**VI.** Ova se stipendija ne može isplatiti na račun korisnika i izvršava se isključivo kao oslobođenje od obveze plaćanja školarine za studente koji bi upisom na studij imali tu obvezu.

**VII.** Oslobađanje plaćanja školarine studija uključuje troškove ocjene i obrane doktorskog rada, tiskanja diplome i promocije.

**VIII.** Ovaj Natječaj nije natječaj za upis na doktorski studij Književnost i kulturni identitet, koji se objavljuje zasebno i na koji se student obavezno mora prijaviti kako bi se kvalificirao kao kandidat za ovo stipendiranje.

**Prijavi za upis treba priložiti:**

1. obrazac za prijavu nalazi se u nastavku ovog natječaja
2. popratne dokumente uz prijavu koji potkrepljuju ispunjavanje kriterija navedenih pod II.

Natječaj je otvoren do 15. rujna 2025. godine.

Ako se na Natječaj za upis na doktorski studij Književnost i kulturni identitet ne prijavi dovoljan broj kandidata, Fakultet zadržava pravo da u akademskoj godini 2025/2026. ne upiše novu generaciju studenata na navedenom studiju o čemu će pravovremeno obavijestiti kandidate koji su se prijavili na ovaj Natječaj. Ovaj se Natječaj u tom slučaju poništava.

Prijavu na Natječaj i ostale dokumente dostaviti na adresu:

Filozofski fakultet u Osijeku, Ured za studente i studije, Lorenza Jägera 9, 31000 Osijek ili elektroničkom poštom na: dtomas1@ffos.hr.

**Doktorski studij**

**Književnost i kulturni identitet**

**PRIJAVA NA NATJEČAJ ZA STIPENDIRANJE**

|  |  |
| --- | --- |
| Ime i prezime |  |
| OIB |  |
| Adresa |  |
| Telefon / e-pošta |  |
| Datum predaje dokumentacije na Natječaj za upis na doktorski studij Književnost i kulturni identitet |  |
| Prijedlog doktorskog istraživanja | Priložiti uz prijavu. |
| Znanstvenoistraživački rad | Upisati naziv i priložiti dokaz o ispunjavanju uvjeta.  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| Datum |  |
| Vlastoručni potpis |  |

Ispunjeni obrazac zajedno s ostalom natječajnom dokumentacijom dostaviti na adresu: Ured za studente i studije Filozofskog fakulteta u Osijeku, Lorenza Jägera 9, 31 000 Osijek ili elektroničkom poštom na: dtomas1@ffos.hr.